د امریکا محکمه وايي د گوانتانامو بندي جنگي دښمن نه دی
د امریکا یوې محکمې د امریکا پر هغه عمل انتقاد کړی چې یو سړی یې د غیر قانوني جنگي دښمن په توگه د گوانتانامو په زندان کې اچولی دی.
دغې محکمې د یوه چینايي مسلمان په طرفدارئ حکم کړی دی.دغه سړی حزیفه پرحت نومیږي او تیر شپږ کلونه یې د گوانتانامو په زندان کې تیر کړيدي. حزیفه پرحت د گوانتانامو د هغو څه دپاسه سلو بندیانو له جملې څخه دی چې خپلېدوسیې امریکايي محکمو ته وړاندې کوي. محکمې د امریکا پوځ ته حکم کړی چې حزیفه پرحتآزاد کړي او، له گوانتانانو څخه یې وباسي او یا خو د هغه د موقف د تعینولو لپارهله سره تحقیق وشي. محکمې د خپل دغه حکم ډیر جزیات نه دی څرگند کړي او واييچې محرم اسناد پکې دي. تر اوسه د امریکا د دفاع وزارت په دی باب څه نه دي ویلي. په نیویارک کې د بشري حقونو د څارنې د ادارې سلاکار،سټیسي سلیوان وايي: "شاید پرحت خوشې نشي. هغه د چین د اویغور دی. د گوانتانامو پهزندان کې د چین ډیر اویغوراننور د جنگي دښمنانو په توگه نه پیژندل کیږي. خو دوی نشي کولای چې له گوانتانامو څخه ووځي ځکه چېد دوی لپاره بل بدیل ځای نشته. دوی چین ته هم نشي لیږل کیدای ځکه چې هلته د دوی دشکنجه کیدو وېره شته او متحده ایالات به د ځان لپاره هم دا کار ونکړي چې هغویبیرته ولیږي. نو ځکه اویغوران په گوانتانامو کې بند پاتې دي". په کال ٢٠٠٦ کې، متحده ایالاتو پنځه اویغوران دگوانتانامو له زندان نه خوشې کړل او هغوی یې البانې ته ولیږل. چین چې اویغورانو تهد ترهگرو او جدايي طلبو په سترگه گوري له البانې نه غوښتنه وکړه چې هغوی چین تهوسپاري خو د البانې حکومت دغه غوښتنه رد کړه. امریکايي چارواکي په دې عقیده دي چې ځینې اویغوران دالقاعده له شبکې سره اړیکې لري. خو دوی دا مني چې هغو اویغورانو چې په گوانتاناموکې بندیان دي، هیڅ کله د امریکا په خلاف په جنگ کې برخه نه ده اخیستې او نه خو یېپر نیویارک او واشنگټن باندې د یوولسم سپتمبر په حملو کې برخه لرله.